**RESYME` OG SPØRSMÅL FRA DAGENS TALE, DATERT 20.09.2020**

**v/ ungdomspastor Martine Aanensen**

**TEMA: «Kjekt å ha» - tale til konfirmantene**

Teksten er hentet fra;

1.Samuels bok 17.

Ingen hadde tro på David da han kjempet mot Goliat. Men David stolte på de evnene han hadde fått av Gud, og gikk på det.

Vissheten om å være skapt av Gud, ikke fordi du gjør så mye, men fordi du er skapt i Guds bilde er godt nok. Bare det å være til er godt nok. Vi er skapt forskjellig og alle har en verdi.

Det er ikke alltid vi har tro på oss selv. Det er heller ikke alltid vi elsker oss selv. Men alle våre begrensninger omfavner Jesus ved at Han har gitt livet sitt for oss. Den kjærligheten vi ikke kan gi til oss selv, den kan Jesus gi oss.

Guds kjærlighet gjør at vi har noe som vi kan gi videre til venner og de som er rundt oss. Troen på Jesus fører til at vi har en venn, en som er tilstede sammen med andre mennesker man møter, blant annet gjennom kirken.

Etter hvert må vi ta ansvar for livene våre selv. Det kan være vanskelig å elske seg selv eller andre. Men den kristne tro gir mening og er et fundament for livene våre.

Vissheten om at vi er;

**\* skapt i Guds bilde,**

**\*at Jesus døde for oss og**

**\*at han er min venn**

gir trygghet i motgang og medgang.

**Spørsmål/fokusområder til bruk i småfellesskapene**

1. Les tekstene det er talt over høyt sammen i gruppa. Om det er brukt flere bibeltekster, kan dere velge hvilke dere vil lese høyt. La teksten synke inn ved at det er stille noen minutter, og be gjerne en bønn om Guds åpenbaring over teksten.
2. Samtal i noen minutter om de tankene du får når du leser teksten eller har hørt talen. (Dette punktet kan føre oss langt på viddene. Det er derfor lurt å begrense det til 3-4 innspill og ta disse med videre inn i neste spørsmål, gjerne ved å notere ned stikkord)
3. Samtal om disse 3 dimensjonene i teksten(e)
4. Hvordan berører teksten(e)/talen Guds forhold til meg og mitt forhold til Gud?
5. Hvordan berører teksten(e)/talen mitt forhold til småfellesskapet / menigheten?
6. Er det noe i teksten(e)/talen som vender blikket vårt ut til de vi er kalt til å vinne?
7. Del med gruppa hva Gud gir deg gjennom samtalen og hva han vil lære deg eller ønsker for deg i fortsettelsen.
8. Hva trenger du forbønn for?

Erfaringen vår er at ingen vil bruke denne ressursen likt. Dette er kun ment som en hjelp . Vær fri til å lede samtalen slik du kjenner blir riktig for din gruppe. Vi oppmuntrer deg til å spørre Gud hva han vil åpenbare for gruppen og for enkeltpersoner.